GALERIE FOTO Stai, ce!? Portarul cu 151 de apariții la națională, OUT din lotul pentru Copa America
Selecționerul Mexicului, Jaime Lozano, a anunțat că portarul Guillermo Ochoa și atacantul Hirving Lozano nu vor face parte din lotul naționalei pentru Copa America.
Cu un ochi spre viitorul fotbalului mexican, selecționerul Jaime Lozano, a decis să aducă 10 jucători de la naționala sub 23 de ani în lotul preliminar de 31 de jucători. Această decizie vine în contextul în care Mexicul își propune să dezvolte jucători pentru a se pregăti pentru Cupa Mondială din 2026, care va fi găzduită de forțele Americii de Nord: Mexic, Statele Unite și Canada.
"Ne dorim o echipă dinamică și puternică. Este important să punem bazele pentru 2026 și 2030", a declarat Jaime Lozano, într-o conferință de presă.
"Dacă vrem ca echipa națională să fie cât mai bună pentru Cupa Mondială care se desfășoară la noi în țară, și să ofere cea mai bună performanță, trebuie să luăm decizii în funcție de marea provocare pe care o confruntăm." a adăugat selecționerul.
Mexico regulars goalkeeper Guillermo Ochoa and forward Hirving Lozano were left out of the Copa America squad as the country aims for a generational change, coach Jaime Lozano said on Friday. https://t.co/IncbjJdb72 https://t.co/IncbjJdb72
— Reuters Sports (@ReutersSports) May 10, 2024
Excluderea lui Ochoa, care a participat la cinci Cupe Mondiale și are 151 de selecții pentru Mexic, marchează o schimbare majoră în tradiția naționalei.
Hirving Lozano, care a fost proaspăt încoronat campion al Olandei cu PSV Eindhoven, a transmis un mesaj de încurajare noilor veniți în echipa națională și a evidențiat responsabilitatea care vine odată cu purtarea tricoului "El Tri".
"Tinerii jucători care încep această aventură au în mâinile lor una dintre cele mai mari onoruri ca fotbalist", a declarat fostul jucător al lui Napoli pe contul său de Twitter/X.
"Să porți tricoul echipei naționale este un privilegiu și o responsabilitate. Astăzi, onoarea este a voastră. Sunt sigur că ne vom revedea mai târziu, între timp, puneți sus numele mexican".
Mexicul va începe campania împotriva Jamaicăi pe 23 iunie, de la orele 04:00. Următoarele meciuri vor fi:
- vs Venezuela, 27 iunie de la ora 04:00
- vs Ecuador 1 iulie, de la ora 03:00
Mexic va avea și o serie de amicale înaintea marelui turneu:
- vs Bolivia pe 31 mai, de la ora 03:00
- vs Uruguay pe 5 iunie, de la ora 04:00
- vs Brazilia, 9 iunie, de la ora 03:30
Lotul preliminar al Mexicului
Portarii: Angel Malagon (Club America), Raul Rangel (Guadalajara), Julio Gonzalez (Pumas UNAM).
Fundași: Israel Reyes (Club America), Jorge Sanchez (Porto), Brian Garcia (Toluca), Cesar Montes (Almeria), Victor Guzman (Monterrey) Alexis Pena (Necaxa), Johan Vasquez (Genoa), Jesus Orozco (Guadalajara), Gerardo Arteaga (Monterrey), Bryan Gonzalez (Pachuca).
Mijlocași: Edson Alvarez (West Ham United), Luis Romo (Monterrey), Jordan Carrillo (Santos), Erick Sanchez (Pachuca), Orbelin Pineda (AEK Atena), Roberto Alvarado (Guadalajara), Luis Chavez (Dinamo Moscova), Andres Montano (Mazatlan), Fernando Beltran (Guadalajara), Carlos Rodriguez (Cruz Azul)
Atacanți: Marcelo Flores (Tigres), Cesar Huerta (Pumas UNAM), Julian Quinones (Club America), Santiago Gimenez (Feyenoord), Alexis Vega (Toluca), Uriel Antuna (Cruz Azul), Guillermo Martinez (Pumas UNAM), Diego Lainez (Tigres).
Urmăriți SPORT.RO și pe Google News